### Beslutningstema

Der skal træffes beslutning om opfølgning på tidligere prioriterede sager for [adresse]

### Historik

Forvaltningen har sager, hvor der er reserveret kommunale midler til ejendomme beliggende i Tønder midtby. Nogle har fået tilsagn, mens andre har været i process, men som er gået i stå på grund af manglende materiale for at kunne skrive et endeligt tilsagn.

### Sagsfremstilling

Forvaltningen vil gerne have afsluttet disse hvilende sager, enten ved at de udføres eller at tilsagnet bortfalder.

Forvaltningen foreslår, at der skrives til alle aktive sager, da disse skal kunne udføres inden for 1 år. Således kan forvaltningen afslutte disse puljer i 2024.

En del af sagerne har været udskudt grundet først Covid-19 og efterfølgende udfordringer med leverancer samt prisstigninger for byggematerialer.

Afslutning af sagerne betyder ikke, at der ikke kan søges på et andet tidspunkt, såfremt Tønder Kommune afsætter midler til Tønder midtby i kommende år.

Adresserne samt økonomien for den enkelte ejendom er noteret på bilag

Det er forventeligt, at nogle projekter løber over flere år, men der er den ulempe, at ejendomme handles og at ejers økonomi ændres.

Det vil give en mere retvisende oversigt om [adresse] økonomi og råderum indenfor bygningsfornyelse i Tønder midtby til støtte at andre projekter, som vil gavne enten et område eller en strækning.

Af bilag fremgår alle de ejendomme, hvor der tidligere er sket en prioritering, og hvor meget der er afsat.

### Lovgrundlag

Lov om byfornyelse og udvikling af byer.

### Fagchefen for Plan og Udvikling indstiller,

at forvaltningen skriver til alle ikke afsluttede sager, at de skal kunne afsluttes 3. kvartal 2024

### Beslutning

Indstillingen godkendt.